Paġna Dawn it-testi huma disponibbli fuq: Lingwa tal-kawża: il-Ġermaniż L-Artikoli 22 sa 24 tad-Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni ta' individwi fir-rigward ta' l-ipproċessar ta' data personali u dwar il-moviment liberu ta' dik id-data, għandhom jiġu interpretati fis-sens li ma jipprekludux leġiżlazzjoni nazzjonali li tippermetti lill-assoċjazzjonijiet għall-ħarsien tal-interessi tal-konsumaturi jippreżentaw azzjoni ġudizzjarja kontra l-awtur preżunt ta' preġudizzju għall-protezzjoni tad-data ta' natura personali. L-amministratur ta' sit internet, bħal Fashion ID GmbH & Co. KG, li jinkorpora plug-in soċjali fl-imsemmi sit li jippermetti lill-browser tal-persuna li taċċedi dan is-sit jirrikjedi kontenut mill-fornitur tal-imsemmi plug-in u jittrażmetti b'dan il-mod u lil dan il-fornitur data ta' natura personali tal-persuna li taċċedi s-sit, jista' jitqies bħala kontrollur fis-sens tal-Artikolu 2(d) tad-Direttiva 95/46. Madankollu din ir-responsabbiltà hija limitata għall-operazzjoni jew għall-operazzjonijiet kollha ta' pproċessar tad-data ta' natura personali li tagħha huwa jiddetermina effettivament il-finijiet u l-mezzi, jiġifieri l-ġbir u l-komunikazzjoni permezz ta' trażmissjoni tad-data inkwistjoni. F'sitwazzjoni bħal dik inkwistjoni fil-kawża prinċipali, li fiha l-amministratur ta' sit internet jinkorpora fl-imsemmi sit plug-in soċjali li jippermetti lill-browser tal-persuna li taċċedi dan is-sit jirrikjedi kontenut tal-fornitur tal-imsemmi plug-in u li jittrażmetti f'dan ir-rigward lill-imsemmi fornitur data ta' natura personali tal-persuna li taċċedi s-sit, huwa neċessarju li kemm dan l-amministratur kif ukoll dan il-fornitur ikollhom, għat-twettiq ta' dawn l-operazzjonijiet ta' pproċessar, interess leġittimu, fis-sens tal-Artikolu 7(f) tad-Direttiva 95/46, sabiex l-aġir tagħhom ikun iġġustifikat. L-Artikolu 2(h) u l-Artikolu 7(a) tad-Direttiva 95/46 għandhom jiġu interpretati fis-sens li, f'sitwazzjoni bħal dik inkwistjoni fil-kawża prinċipali, li fiha l-amministratur ta' sit internet jinkorpora fl-imsemmi sit plug-in soċjali li jippermetti lill-browser tal-persuna li taċċedi dan is-sit jirrikjedi kontenut tal-fornitur tal-imsemmi plug-in u li jittrażmetti f'dan ir-rigward lill-imsemmi fornitur data ta' natura personali tal-persuna li taċċedi s-sit, il-kunsens imsemmi f'dawn id-dispożizzjonijiet għandu jinġabar minn dan l-amministratur biss fir-rigward tal-operazzjoni jew tal-operazzjonijiet kollha ta' pproċessar tad-data ta' natura personali li tagħha l-imsemmi amministratur jiddetermina effettivament il-finijiet u l-mezzi. Barra minn hekk, l-Artikolu 10 ta' din id-direttiva għandu jiġi interpretat fis-sens li, f'tali sitwazzjoni, l-obbligu ta' informazzjoni previst minn din id-dispożizzjoni jistrieħ ukoll fuq l-imsemmi amministratur, fejn madankollu l-informazzjoni li dan tal-aħħar għandu jipprovdi lis-suġġett tad-data għandha tirrigwarda biss l-operazzjoni jew l-operazzjonijiet kollha ta' pproċessar tad-data ta' natura personali li tagħha huwa jiddetermina effettivament il-finijiet u l-mezzi. Lingwa tal-kawża: il-Franċiż L-ewwel inċiż tal-Artikolu 1(2)(a), l-Artikolu 2(1) u l-Artikolu 4(1) tad-Direttiva 2011/92/UE tal-Parlament Ewropew u tal-Kunsill tat-13 ta' Diċembru 2011 dwar l-istima tal-effetti ta' ċerti proġetti pubbliċi u privati fuq l-ambjent għandhom jiġu interpretati fis-sens li l-bidu mill-ġdid, għal perijodu ta' kważi għaxar snin, tal-produzzjoni industrijali ta' elettriku ta' impjant nukleari sakemm jitwaqqaf, b'effett ta' posponiment ta' għaxar snin tad-data inizjalment stabbilita mil-leġiżlatur nazzjonali għad-diżattivazzjoni u t-tmiem tal-attività tiegħu, u l-posponiment, ukoll ta' għaxar snin, tat-terminu inizjalment previst minn dan l-istess leġiżlatur għad-diżattivazzjoni u għat-twaqqif tal-produzzjoni industrijali ta' elettriku ta' impjant attiv, miżuri li jinvolvu xogħlijiet ta' modernizzazzjoni tal-impjanti kkonċernati ta' natura li jaffettwaw l-aspett fiżiku tas-siti, jikkostitwixxu "proġett", fis-sens ta' din id-direttiva, li għandu, bħala prinċipju, u suġġetti għall-verifiki li għandhom isiru mill-qorti tar-rinviju, ikunu suġġetti għal evalwazzjoni tal-effetti fuq l-ambjent, qabel l-adozzjoni ta' dawn il-miżuri. Il-fatt li l-implimentazzjoni ta' dawn tal-aħħar timplika atti ulterjuri, bħall-ħruġ, għal wieħed mill-impjanti kkonċernati, ta' awtorizzazzjoni individwali ġdida ta' produzzjoni ta' elettriku għal finijiet industrijali, ma huwiex determinanti f'dan ir-rigward. Ix-xogħlijiet indissoċjabbilment marbuta mal-imsemmija miżuri għandhom ukoll ikunu suġġetti għal tali evalwazzjoni qabel l-adozzjoni ta' dawn l-istess miżuri jekk, u dan għandu jiġi vverifikat mill-qorti tar-rinviju, in-natura tagħhom u l-effetti potenzjali tagħhom fuq l-ambjent ikunu suffiċjentement identifikabbli f'dan l-istadju. L-Artikolu 2(4) tad-Direttiva 2011/92 għandu jiġi interpretat fis-sens li jawtorizza lil Stat Membru li jeżenta proġett bħal dak inkwistjoni fil-kawża prinċipali minn evalwazzjoni tal-effetti fuq l-ambjent bl-għan li tiġi żgurata s-sigurtà tal-provvista tal-elettriku tiegħu biss fil-każ fejn dan l-Istat Membru juri li r-riskju għas-sigurtà ta' din il-provvista jkun raġonevolment probabbli u li l-proġett inkwistjoni jkollu natura ta' urġenza li tista' tiġġustifika l-assenza ta' tali evalwazzjoni, sakemm ikunu osservati l-obbligi previsti fil-punti (a) sa (c) tat-tieni subparagrafu tal-Artikolu 2(4) ta' din id-direttiva. Madankollu, tali possibbiltà ta' eżenzjoni hija bla ħsara għall-obbligi imposti fuq l-Istat Membru kkonċernat bis-saħħa tal-Artikolu 7 tal-imsemmija direttiva. L-Artikolu 1(4) tad-Direttiva 2011/92 għandu jiġi interpretat fis-sens li leġiżlazzjoni nazzjonali bħal dik inkwistjoni fil-kawża prinċipali ma tikkostitwixxix att leġiżlattiv nazzjonali speċifiku, fis-sens ta' din id-dispożizzjoni, eskluż, skont din id-dispożizzjoni, mill-kamp ta' applikazzjoni ta' din id-direttiva. L-Artikolu 6(3) tad-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni ta' l-habitat naturali u tal-fawna u l-flora selvaġġa għandu jiġi interpretat fis-sens li miżuri bħal dawk inkwistjoni fil-kawża prinċipali, flimkien max-xogħlijiet ta' modernizzazzjoni u tal-konformità mal-istandards attwali ta' sigurtà, jikkostitwixxu proġett li għandu jkun suġġett għal evalwazzjoni xierqa tal-effetti tiegħu fuq is-siti protetti kkonċernati. Dawn il-miżuri għandhom ikunu suġġetti għal tali evalwazzjoni qabel l-adozzjoni tagħhom mil-leġiżlatur. Il-fatt li l-implimentazzjoni tal-imsemmija miżuri timplika atti ulterjuri, bħall-ħruġ, għal wieħed mill-impjanti kkonċernati, ta' awtorizzazzjoni individwali ġdida ta' produzzjoni ta' elettriku għal finijiet industrijali, ma huwiex determinanti f'dan ir-rigward. Ix-xogħlijiet indissoċjabbilment marbuta ma' dawn l-istess miżuri għandhom ukoll ikunu suġġetti għal tali evalwazzjoni qabel l-adozzjoni ta' dawn tal-aħħar jekk, u dan għandu jiġi vverifikat mill-qorti tar-rinviju, in-natura tagħhom u l-effetti potenzjali tagħhom fuq is-siti protetti jkunu suffiċjentement identifikabbli f'dan l-istadju. L-ewwel subparagrafu tal-Artikolu 6(4) tad-Direttiva 92/43 għandu jiġi interpretat fis-sens li l-għan li tiġi żgurata, f'kull ħin, is-sigurtà tal-provvista tal-elettriku ta' Stat Membru jikkostitwixxi raġuni imperattiva ta' interess pubbliku kbir, fis-sens ta' din id-dispożizzjoni. It-tieni subparagrafu tal-Artikolu 6(4) ta' din id-direttiva għandu jiġi interpretat fis-sens li, fil-każ fejn is-sit protett li jista' jiġi affettwat minn proġett jospita tip ta' habitat naturali ta' prijorità jew speċi ta' prijorità, fatt li għandu jiġi vverifikat mill-qorti tar-rinviju, hija biss in-neċessità li tiġi eskluża theddida reali u serja ta' waqfien tal-provvista tal-elettriku tal-Istat Membru kkonċernat li hija ta' natura li tikkostitwixxi, f'ċirkustanzi bħal dawk inkwistjoni fil-kawża prinċipali, raġuni ta' sigurtà pubblika, fis-sens ta' din id-dispożizzjoni. Id-dritt tal-Unjoni għandu jiġi interpretat fis-sens li qorti nazzjonali tista', jekk id-dritt intern jippermetti dan, b'mod eċċezzjonali, iżżomm l-effetti ta' miżuri, bħal dawk inkwistjoni fil-kawża prinċipali, li jkunu ġew adottati bi ksur tal-obbligi stabbiliti mid-Direttivi 2011/92 u 92/43, jekk din iż-żamma tkun iġġustifikata minħabba kunsiderazzjonijiet imperattivi marbuta man-neċessità li tiġi eskluża theddida reali u serja ta' waqfien tal-provvista tal-elettriku tal-Istat Membru kkonċernat, li ma tistax tiġi ffaċċjata b'mezzi u alternattivi oħra, b'mod partikolari fil-kuntest tas-suq intern. L-imsemmija żamma tista' tkopri biss il-perijodu ta' żmien li huwa strettament neċessarju sabiex tiġi rrimedjata din l-illegalità. Lingwa tal-kawża: il-Ġermaniż L-Artikolu 2(a) u l-Artikolu 3(1) tad-Direttiva 2001/29/KE tal-Parlament Ewropew u tal-Kunsill tat-22 ta' Mejju 2001 dwar l-armonizzazzjoni ta' ċerti aspetti ta' drittijiet ta' l-awtur u drittijiet relatati fis-soċjetà ta' l-informazzjoni għandhom jiġu interpretati fis-sens li jikkostitwixxu miżuri ta' armonizzazzjoni sħiħa tal-kontenut materjali tad-drittijiet previsti minnhom. It-tieni każ imsemmi fl-Artikolu 5(3)(ċ) u l-Artikolu 5(3)(d) ta' din id-direttiva għandhom jiġu interpretati fis-sens li ma jikkostitwixxux miżuri ta' armonizzazzjoni sħiħa tal-portata tal-eċċezzjonijiet jew tal-limitazzjonijiet previsti minnhom. Il-libertà ta' informazzjoni u l-libertà tal-istampa, irrikonoxxuti fl-Artikolu 11 tal-Karta tad-Drittijiet Fundamentali tal-Unjoni Ewropea, ma jistgħux jiġġustifikaw, minbarra l-eċċezzjonijiet u l-limitazzjonijiet previsti fl-Artikolu 5(2) u (3) tad-Direttiva 2001/29, deroga mid-drittijiet esklużivi ta' riproduzzjoni u ta' komunikazzjoni lill-pubbliku tal-awtur, previsti rispettivament fl-Artikolu 2(a) u fl-Artikolu 3(1) ta' din id-direttiva. Il-qorti nazzjonali, fil-kuntest tal-ibbilanċjar li għandha twettaq, fid-dawl taċ-ċirkustanzi kollha tal-każ ikkonċernat, bejn id-drittijiet esklużivi tal-awtur previsti fl-Artikolu 2(a) u fl-Artikolu 3(1) tad-Direttiva 2001/29, minn naħa, u d-drittijiet tal-utenti ta' oġġetti protetti msemmija fid-dispożizzjonijiet derogatorji tat-tieni każ imsemmi fl-Artikolu 5(3)(ċ) u tal-Artikolu 5(3)(d) ta' din id-direttiva, min-naħa l-oħra, għandha tibbaża ruħha fuq interpretazzjoni ta' dawn id-dispożizzjonijiet li, filwaqt li tosserva l-formulazzjoni tagħhom u filwaqt li tħares l-effett utli tagħhom, tkun kompletament konformi mad-drittijiet fundamentali ggarantiti mill-Karta tad-Drittijiet Fundamentali tal-Unjoni Ewropea. Lingwa tal-kawża: il-Ġermaniż L-Artikolu 2(ċ) tad-Direttiva 2001/29/KE tal-Parlament Ewropew u tal-Kunsill tat-22 ta' Mejju 2001 dwar l-armonizzazzjoni ta' ċerti aspetti ta' drittijiet ta' l-awtur u drittijiet relatati fis-soċjetà ta' l-informazzjoni għandu, fid-dawl tal-Karta tad-Drittijiet Fundamentali tal-Unjoni Ewropea, jiġi interpretat fis-sens li d-dritt esklużiv mogħti minn din id-dispożizzjoni lill-produttur ta' fonogrammi li jawtorizza jew li jipprojbixxi r-riproduzzjoni tal-fonogramma tiegħu jippermettilu joġġezzjona għall-użu minn terz ta' kampjun sonoru, anki jekk qasir ħafna, meħud mill-fonogramma tiegħu għall-finijiet tal-inklużjoni ta' dan il-kampjun f'fonogramma oħra, sakemm dan il-kampjun ma jkunx inkluż f'din il-fonogramma l-oħra f'forma mibdula u li ma tingħarafx meta tinstema'. L-Artikolu 9(1)(b) tad-Direttiva 2006/115/KE tal-Parlament Ewropew u tal-Kunsill tat-12 ta' Diċembru 2006 dwar dritt ta' kiri u dritt ta' self u dwar ċerti drittijiet relatati mad-drittijiet ta' l-awtur fil-qasam tal-proprjetà intellettwali għandu jiġi interpretat fis-sens li fonogramma li tinkludi kampjuni mużikali ttrasferiti minn fonogramma oħra ma tikkostitwixxix "kopja", fis-sens ta' din id-dispożizzjoni, ta' din il-fonogramma meta ma tirriproduċix it-totalità jew parti sostanzjali ta' din l-istess fonogramma. Stat Membru ma jistax jipprevedi, fid-dritt nazzjonali tiegħu, eċċezzjoni jew limitazzjoni għad-dritt tal-produttur ta' fonogrammi, previst fl-Artikolu 2(ċ) tad-Direttiva 2001/29, għajr dawk previsti fl-Artikolu 5 ta' din id-direttiva. L-Artikolu 5(3)(d) tad-Direttiva 2001/29 għandu jiġi interpretat fis-sens li l-kunċett ta' "kwotazzjonijiet", imsemmi f'din id-dispożizzjoni, ma jkoprix sitwazzjoni li fiha ma jkunx possibbli li jiġi identifikat ix-xogħol ikkonċernat mill-kwotazzjoni inkwistjoni. L-Artikolu 2(ċ) tad-Direttiva 2001/29 għandu jiġi interpretat fis-sens li jikkostitwixxi miżura ta' armonizzazzjoni sħiħa tal-kontenut materjali tad-dritt previst f'din id-dispożizzjoni. Lingwa tal-kawża: il-Ġermaniż It-tieni każ imsemmi fl-Artikolu 5(3)(ċ) u l-Artikolu 5(3)(d) tad-Direttiva 2001/29/KE tal-Parlament Ewropew u tal-Kunsill tat-22 ta' Mejju 2001 dwar l-armonizzazzjoni ta' ċerti aspetti ta' drittijiet ta' l-awtur u drittijiet relatati fis-soċjetà ta' l-informazzjoni għandhom jiġu interpretati fis-sens li ma jikkostitwixxux miżuri ta' armonizzazzjoni sħiħa tal-portata tal-eċċezzjonijiet jew tal-limitazzjonijiet previsti minnhom. Il-libertà ta' informazzjoni u l-libertà tal-istampa, irrikonoxxuti fl-Artikolu 11 tal-Karta tad-Drittijiet Fundamentali tal-Unjoni Ewropea, ma jistgħux jiġġustifikaw, minbarra l-eċċezzjonijiet u l-limitazzjonijiet previsti fl-Artikolu 5(2) u (3) tad-Direttiva 2001/29, deroga mid-drittijiet esklużivi ta' riproduzzjoni u ta' komunikazzjoni lill-pubbliku tal-awtur, previsti rispettivament fl-Artikolu 2(a) u fl-Artikolu 3(1) ta' din id-direttiva. Il-qorti nazzjonali, fil-kuntest tal-ibbilanċjar li għandha twettaq, fid-dawl taċ-ċirkustanzi kollha tal-każ ikkonċernat, bejn id-drittijiet esklużivi tal-awtur previsti fl-Artikolu 2(a) u fl-Artikolu 3(1) tad-Direttiva 2001/29, minn naħa, u d-drittijiet tal-utenti ta' oġġetti protetti msemmija fid-dispożizzjonijiet derogatorji tat-tieni każ imsemmi fl-Artikolu 5(3)(ċ) u tal-Artikolu 5(3)(d) ta' din id-direttiva, min-naħa l-oħra, għandha tibbaża ruħha fuq interpretazzjoni ta' dawn id-dispożizzjonijiet li, filwaqt li tosserva l-formulazzjoni tagħhom u filwaqt li tħares l-effett utli tagħhom, tkun kompletament konformi mad-drittijiet fundamentali ggarantiti mill-Karta tad-Drittijiet Fundamentali. It-tieni każ imsemmi fl-Artikolu 5(3)(ċ) tad-Direttiva 2001/29 għandu jiġi interpretat fis-sens li jipprekludi regola nazzjonali li tillimita l-applikazzjoni tal-eċċezzjoni jew tal-limitazzjoni prevista f'din id-dispożizzjoni għall-każijiet li fihom ma jkunx raġonevolment possibbli li titressaq talba minn qabel sabiex jiġi awtorizzat l-użu ta' xogħol protett għal finijiet ta' rappurtaġġ ta' ġrajjiet kurrenti. L-Artikolu 5(3)(d) tad-Direttiva 2001/29 għandu jiġi interpretat fis-sens li l-kunċett ta' "kwotazzjonijiet", li jinsab f'din id-dispożizzjoni, ikopri r-riferiment, permezz ta' hyperlink, għal fajl li jista' jiġi kkonsultat b'mod awtonomu. L-Artikolu 5(3)(d) tad-Direttiva 2001/29 għandu jiġi interpretat fis-sens li xogħol ikun diġà tqiegħed legalment għad-dispożizzjoni tal-pubbliku meta dan ix-xogħol, fil-forma konkreta tiegħu, ikun magħmul aċċessibbli għall-pubbliku minn qabel bl-awtorizzazzjoni tad-detentur tad-drittijiet jew bis-saħħa ta' liċenzja mhux volontarja jew inkella bis-saħħa ta' awtorizzazzjoni legali. Lingwa tal-kawża: l-Ungeriż L-Artikolu 46(3) tad-Direttiva 2013/32/UE tal-Parlament Ewropew u tal-Kunsill tas-26 ta' Ġunju 2013 dwar proċeduri komuni għall-għoti u l-irtirar tal-protezzjoni internazzjonali, moqri fid-dawl tal-Artikolu 47 tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li, f'ċirkustanzi, bħal dawk inkwistjoni fil-kawża prinċipali, fejn qorti tal-ewwel istanza tkun ikkonstatat, wara li wettqet eżami sħiħ u ex nunc tal-punti kollha ta' fatt u ta' liġi rilevanti ppreżentati mill-applikant għal protezzjoni internazzjonali, li, b'applikazzjoni tal-kriterji previsti mid-Direttiva 2011/95/UE tal-Parlament Ewropew u tal-Kunsill tat-13 ta' Diċembru 2011 dwar standards għall-kwalifika ta' ċittadini nazzjonali ta' pajjiżi terzi jew persuni mingħajr stat bħala benefiċjarji ta' protezzjoni internazzjonali, għal stat uniformi għar-refuġjati jew għal persuni eliġibbli għal protezzjoni sussidjarja, u għall-kontenut tal-protezzjoni mogħtija, dan l-applikant għandu jingħata tali protezzjoni għar-raġuni li huwa jinvoka insostenn tal-applikazzjoni tiegħu, iżda l-korp amministrattiv jew kważi ġudizzjarju jadotta sussegwentement deċiżjoni fis-sens kuntrarju, mingħajr ma jistabbilixxi, għal dan il-għan, l-okkorrenza ta' elementi ġodda li jiġġustifikaw evalwazzjoni ġdida tal-bżonnijiet ta' protezzjoni internazzjonali tal-imsemmi applikant, l-imsemmija qorti għandha tirriforma din id-deċiżjoni mhux konformi mas-sentenza preċedenti tagħha u tissostitwixxi tali deċiżjoni b'dik tagħha stess fir-rigward tal-applikazzjoni għal protezzjoni internazzjonali, billi jekk ikun hemm bżonn ma tapplikax il-leġiżlazzjoni nazzjonali li tipprekludiha milli tipproċedi f'dan is-sens. Lingwa tal-kawża: l-Ispanjol L-eżami tad-Deċiżjoni tal-Kummissjoni COM(2008) 6317 finali tat-3 ta' Novembru 2008 li stabbilixxiet li dħul a posteriori fil-kontijiet tad-dazji fuq l-importazzjoni huwa ġġustifikat u li l-maħfra ta' dawn id-dazji ma hijiex iġġustifikata f'każ partikolari (Fajl REM 03/07), fir-rigward tal-Artikolu 220(2)(b) u tal-Artikolu 239 tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità, kif emendat bir-Regolament (KE) Nru 2700/2000 tal-Parlament Ewropew u tal-Kunsill, tas-16 ta' Novembru 2000, ma żvela ebda element ta' natura li jaffettwa l-validità ta' din id-deċiżjoni. Lingwa tal-kawża: l-Ungeriż Ir-responsabbiltà ta' Stat Membru għad-danni kkawżati b'deċiżjoni ta' qorti nazzjonali bħala l-aħħar istanza li tikser regola tad-dritt tal-Unjoni hija rregolata mill-kundizzjonijiet stabbiliti mill-Qorti tal-Ġustizzja, b'mod partikolari, fil-punt 51 tas-sentenza tat-30 ta' Settembru 2003, Köbler (C-224/01, EU:C:2003:513), mingħajr ma jeskludi l-possibbiltà li dan l-Istat jista' jinżamm responsabbli taħt kundizzjonijiet inqas restrittivi fuq abbażi tad-dritt nazzjonali. Dik ir-responsabbiltà ma tkunx prekluża mill-fatt li din id-deċiżjoni tkun kisbet l-awtorità ta' res judicata. Fl-implimentazzjoni ta' dik ir-responsabbiltà, hija l-qorti nazzjonali li quddiemha tressqet it-talba għad-danni sabiex tevalwa, filwaqt li tqis l-elementi kollha li jikkaratterizzaw is-sitwazzjoni inkwistjoni, jekk il-qorti nazzjonali tal-aħħar istanza tkunx wettqet ksur serju biżżejjed tad-dritt tal-Unjoni billi tkun kisret b'mod ċar id-dritt applikabbli tal-Unjoni, inkluża l-ġurisprudenza rilevanti tal-Qorti tal-Ġustizzja. B'kuntrast, id-dritt tal-Unjoni jipprekludi regola tad-dritt nazzjonali li, f'każ bħal dan, teskludi b'mod ġenerali danni li jistgħu jkunu s-suġġett ta' kumpens għall-ispejjeż imwettqa minn parti permezz tad-deċiżjoni kontra l-qorti nazzjonali. Id-dritt tal-Unjoni, b'mod partikolari d-Direttiva tal-Kunsill 89/665/KEE tal-21 ta' Diċembru 1989 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta' reviżjoni għall-għoti ta' kuntratti ta' provvista pubblika u xogħlijiet pubbliċi [kuntratti pubbliċi ta' provvista u ta' xogħlijiet] (ĠU Edizzjoni Speċjali bil-Malti, Kapitolu 6, Vol. 1, p. 246), kif emendata bid-Direttiva 2007/66/KE tal-Parlament Ewropew u tal-Kunsill tal-11 ta' Diċembru 2007 u d-Direttiva tal-Kunsill 92/13/KEE tal-25 ta' Frar 1992 li tikkoordina l-liġijiet, ir-regolamenti u d-dispożizzjonijiet amministrattivi li jirrelataw għall-applikazzjoni tar-regoli Komunitarji dwar il-proċeduri ta' akkwist ta' entitajiet li joperaw fis-setturi ta' l-ilma, l-enerġija, it-trasport u t-telekomunikazzjoni, kif emendata mid-Direttiva 2007/66, kif ukoll il-prinċipji ta' ekwivalenza u ta' effettività, iridu jiġu interpretati fis-sens li dan ma jipprekludix ir-regolament ta' Stat Membru li ma jawtorizzax ir-reviżjoni ta' sentenza, li għandha l-awtorità ta' res judicata, ta' qorti ta' dak l-Istat Membru li tkun iddeċidiet dwar azzjoni għal annullament kontra att ta' awtorità kontraenti, mingħajr ma tindirizza kwistjoni li l-eżami tagħha kien ikkontemplat minn sentenza preċedenti tal-Qorti tal-Ġustizzja ngħatat b'risposta għal domanda preliminari magħmula fil-proċedimenti relatati ma' dak ir-rikors għal annullament. Madankollu, jekk ir-regoli proċedurali interni applikabbli jinkludu l-possibbiltà għall-qorti nazzjonali li tirrevedi sentenza li għandha l-awtorità ta' res judicata sabiex tagħmel is-sitwazzjoni li tirriżulta minn dik is-sentenza kompatibbli ma' deċiżjoni finali tal-qorti nazzjonali preċedenti, li tagħha l-qorti li tkun tat is-sentenza u l-partijiet fil-kawża li tat lok għal dik is-sentenza kienu diġà konxji, dik il-possibbiltà għandha, skont il-prinċipji ta' ekwivalenza u ta' effettività, tipprevali, taħt l-istess kundizzjonijiet, sabiex tagħmel is-sitwazzjoni kompatibbli mad-dritt tal-Unjoni, kif interpretata minn sentenza preċedenti tal-Qorti tal-Ġustizzja. Lingwa tal-kawża: il-Ġermaniż L-appell prinċipali u l-appell inċidentali huma miċħuda. Bayerische Motoren Werke AG hija kkundannata tbati, minbarra l-ispejjeż rispettivi tagħha, dawk tal-Kummissjoni Ewropea marbuta mal-appell prinċipali. Il-Freissaat Sachsen huwa kkundannat ibati l-ispejjeż rispettivi tiegħu marbuta mal-appell prinċipali. Il-Kummissjoni Ewropea hija kkundannata tbati, minbarra l-ispejjeż rispettivi tagħha, dawk ta' Bayerische Motoren Werke AG u tal-Freistaat Sachsen marbuta mal-appell inċidentali. Lingwa tal-kawża: it-Taljan Mingħajr preġudizzju għall-verifiki li għandhom isiru mill-qorti tar-rinviju, id-Deċiżjoni tal-Kummissjoni 2000/128/KE, tal-11 ta' Mejju 1999, dwar l-iskemi ta' għajnuna implementati mill-Italja dwar miżuri għall-impjieg, għandha tiġi interpretata fis-sens li hija tapplika għal impriża, bħal dik inkwistjoni fil-kawża prinċipali, li pprovdiet, abbażi ta' għoti dirett minn komun u b'mod esklużiv, servizzi ta' trasport pubbliku lokali u li bbenefikat minn tnaqqis tal-kontribuzzjonijiet tas-sigurtà soċjali abbażi ta' leġiżlazzjoni nazzjonali li din id-deċiżjoni ddikjarat parzjalment inkompatibbli mal-projbizzjoni stabbilita fl-Artikolu 107(1) TFUE. Lingwa tal-kawża: l-Olandiż L-Artikolu 32(3) tar-Regolament (KE) Nru 810/2009 tal-Parlament Ewropew u tal-Kunsill, tat-13 ta' Lulju 2009, li jistabbilixxi Kodiċi Komunitarju dwar il-Viżi, kif emendat bir-Regolament (UE) Nru 610/2013 tal-Parlament Ewropew u tal-Kunsill, tas-26 ta' Ġunju 2013, għandu jiġi interpretat fis-sens li ma jippermettix lill-persuna ta' riferiment li tippreżenta appell f'isimha stess kontra deċiżjoni ta' ċaħda ta' viża. L-Artikolu 8(4)(d) u l-Artikolu 32(3) tar-Regolament (KE) Nru 810/2009, kif emendat bir-Regolament Nru 610/2013, għandhom jiġu interpretati fis-sens li, fejn ikun hemm ftehim bilaterali ta' rappreżentazzjoni li jipprevedi li l-awtoritajiet konsulari tal-Istat Membru rappreżentant jingħataw is-setgħa li jieħdu deċiżjonijiet dwar iċ-ċaħda ta' viża, huma l-awtoritajiet kompetenti ta' dak l-Istat li jiddeċiedu dwar appelli kontra deċiżjoni ta' ċaħda ta' viża. Interpretazzjoni magħquda tal-Artikolu 8(4)(d) u l-Artikolu 32(3) tar-Regolament (KE) Nru 810/2009, kif emendat bir-Regolament Nru 610/2013, li jgħid li l-appell kontra deċiżjoni ta' ċaħda ta' viża għandu jiġi ppreżentat kontra l-Istat rappreżentanti, huwa kompatibbli mad-dritt fundamentali għal protezzjoni ġudizzjarja effettiva. Lingwa tal-kawża: it-Taljan L-Artikoli 16 u 18 tad-Direttiva 2012/29/UE tal-Parlament Ewropew u tal-Kunsill tal-25 ta' Ottubru 2012 li tistabbilixxi standards minimi fir-rigward tad-drittijiet, l-appoġġ u l-protezzjoni tal-vittmi tal-kriminalità, u li tissostitwixxi d-Deċiżjoni Qafas tal-Kunsill 2001/220/ĠAI, għandhom jiġu interpretati fis-sens li ma jipprekludux leġiżlazzjoni nazzjonali li tipprovdi li, meta l-vittma ta' reat kriminali tkun instemgħet l-ewwel darba mill-Kulleġġ Ġudikanti ta' qorti kriminali tal-ewwel istanza u l-kompożizzjoni ta' dan il-Kulleġġ sussegwentement tinbidel, din il-vittma għandha, bħala prinċipju, terġa' tinstema' mill-Kulleġġ kompost mill-ġdid, meta waħda mill-partijiet fil-proċeduri tirrifjuta li l-imsemmi Kulleġġ jibbaża ruħu fuq il-proċess verbal tal-ewwel smigħ tal-imsemmija vittma. Lingwa tal-kawża: l-Ingliż L-appell huwa miċħud. Red Bull GmbH hija kkundannata għall-ispejjeż. Lingwa tal-kawża: il-Ġermaniż Billi żammet ir-rekwiżiti fir-rigward ta' post tas-sede għall-kumpanniji ta' inġiniera ċivili u ta' aġenti tal-privattivi, ir-rekwiżiti fir-rigward ta' forma legali u ta' żamma tal-kapital għall-kumpanniji ta' inġiniera ċivili, ta' aġenti tal-privattivi u ta' veterinarji kif ukoll ir-restrizzjoni tal-attivitajiet multidixxiplinari għall-kumpanniji ta' inġiniera ċivili u ta' aġenti tal-privattivi, ir-Repubblika tal-Awstrija naqset milli twettaq l-obbligi tagħha taħt il-punt 1 tal-Artikolu 14, l-Artikolu 15(1), (2)(b) u (ċ), u (3), u l-Artikolu 25 tad-Direttiva 2006/123/KE tal-Parlament Ewropew u tal-Kunsill tat-12 ta' Diċembru 2006 dwar is-servizzi fis-suq intern. Ir-Repubblika tal-Awstrija hija kkundannata tbati, minbarra l-ispejjeż rispettivi tagħha, dawk tal-Kummissjoni Ewropea. Ir-Repubblika Federali tal-Ġermanja għandha tbati l-ispejjeż rispettivi tagħha. Lingwa tal-kawża: ir-Rumen Fl-ewwel lok, l-Artikolu 7(1)(b) tar-Regolament Nru 261/2004 tal-Parlament Ewropew u tal-Kunsill tal-11 ta' Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta' kanċellazzjoni jew dewmien twil ta' titjiriet, u li li jħassar ir-Regolament (KEE) Nru 295/91, għandu jiġi interpretat fis-sens li l-ammont previst f'din id-dispożizzjoni ma huwiex intiż li jikkumpensa dannu bħal telf ta' salarju, fit-tieni lok, li dan id-dannu jista' jkun is-suġġett ta' kumpens ulterjuri previst fl-Artikolu 12(1) ta' dan ir-regolament, u fit-tielet lok, li hija l-qorti tar-rinviju li għandha tiddetermina u tevalwa d-diversi elementi li jikkostitwixxu l-imsemmi dannu, kif ukoll il-portata tal-kumpens tiegħu, fuq il-bażi legali rilevanti. Ir-Regolament Nru 261/2004, u b'mod partikolari t-tieni sentenza tal-Artikolu 12(1) tiegħu, għandu jiġi interpretat fis-sens li jippermetti lill-qorti nazzjonali kompetenti twettaq it-tnaqqis tal-kumpens mogħti skont dan ir-regolament mill-kumpens ulterjuri, iżda ma jobbligahiex tagħmel dan, peress li l-imsemmi regolament ma jimponix fuq il-qorti nazzjonali kompetenti kundizzjonijiet li abbażi tagħhom hija tkun tista' twettaq dan it-tnaqqis. L-Artikolu 4(3) tar-Regolament Nru 261/2004, moqri flimkien mal-Artikolu 8(1) ta' dan ir-regolament, għandu jiġi interpretat fis-sens li jeżiġi li t-trasportatur tal-ajru effettiv jipprovdi informazzjoni sħiħa lill-passiġġieri kkonċernati dwar il-possibbiltajiet kollha previsti fit-tieni dispożizzjoni, u l-passiġġieri inkwistjoni ma għandhom ebda obbligu li jikkontribwixxu attivament għat-tfittxija tal-informazzjoni f'dan ir-rigward. L-Artikolu 8(1)(b) tar-Regolament Nru 261/2004 għandu jiġi interpretat fis-sens li, għall-finijiet ta' din id-dispożizzjoni, l-oneru li jiġi pprovat li t-trasport alternattiv twettaq mill-iktar fis possibbli, jinkombi fuq it-trasportatur tal-ajru effettiv. Lingwa tal-kawża: l-Ingliż L-appell huwa miċħud. L-Aġenzija Ewropea għall-Mediċini (EMA) hija kkundannata tbati, minbarra l-ispejjeż tagħha, dawk sostnuti minn Shire Pharmaceuticals Ireland Ltd. Il-Kummissjoni Ewropea għandha tbati l-ispejjeż tagħha stess. Lingwa tal-kawża: il-Ġermaniż Il-punt 1 tal-ewwel paragrafu tal-Artikolu 288 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud għandu jiġi interpretat fis-sens li dan jipprekludi leġiżlazzjoni nazzjonali jew prattika amministrattiva nazzjonali li permezz tagħha d-dħul mill-bejgħ użat bħala referenza għall-applikabbiltà tal-iskema speċjali għall-impriżi żgħar għal persuna taxxabbli li taqa' taħt l-iskema speċjali ta' marġni ta' profitt prevista għan-negozjanti taxxabbli huwa kkalkolat, konformement mal-Artikolu 315 ta' din id-direttiva, billi jitqies biss il-marġni ta' profitt miksub. Dan id-dħul mill-bejgħ għandu jiġi stabbilit fuq il-bażi tal-ammonti kollha minbarra t-taxxa fuq il-valur miżjud irċevuti jew li għandhom jiġu rċevuti minn dan in-negozjant taxxabbli, indipendentement mill-modalitajiet li bihom dawn l-ammonti jkunu ser jiġu fil-fatt intaxxati. Lingwa tal-kawża: l-Ingliż L-appell huwa miċħud. Shanxi Taigang Stainless Steel Co. Ltd hija kkundannata għall-ispejjeż. Lingwa tal-kawża: l-Ungeriż Il-punt 2 tal-Artikolu 7 tar-Regolament (UE) Nru 1215/2012 tal-Parlament Ewropew u tal-Kunsill tat-12 ta' Diċembru 2012 dwar il-ġurisdizzjoni u r-rikonoxximent u l-eżekuzzjoni ta' sentenzi fi kwistjonijiet ċivili u kummerċjali għandu jiġi interpretat fis-sens li, fil-kuntest ta' kawża għal kumpens għal dannu kkawżat minn ksur skont l-Artikolu 101 TFUE, li jikkonsisti b'mod partikolari f'arranġamenti kollużivi dwar l-iffissar tal-prezzijiet u ż-żieda fil-prezzijiet gross tat-trakkijiet, il-"post fejn seħħ il-fatt dannuż" jirreferi, f'sitwazzjoni bħal dik inkwistjoni fil-kawża prinċipali, għall-post tas-suq affettwat minn dan il-ksur, jiġifieri l-post fejn il-prezzijiet tas-suq ġew distorti, li fi ħdanu l-vittma tallega li sofriet dan id-dannu, anki jekk l-azzjoni hija diretta kontra parteċipant fl-akkordju inkwistjoni li miegħu din il-vittma ma kinitx stabbilixxiet relazzjonijiet kuntrattwali. Lingwa tal-kawża: it-Taljan Billi ma adottatx, fit-terminu stabbilit, id-dispożizzjonijiet leġiżlattivi, regolamentari u amministrattivi meħtieġa sabiex tikkonforma ruħha mad-Direttiva tal-Kummissjoni 2012/39/UE tas-26 ta' Novembru 2012 li temenda d-Direttiva 2006/17/KE rigward ċerti rekwiżiti tekniċi għall-ittestjar tat-tessuti u taċ-ċelluli umani, u billi ma kkomunikatx lill-Kummissjoni Ewropea t-test tad-dispożizzjonijiet adottati sabiex tiġi żgurata t-traspożizzjoni tad-Direttiva 2012/39, ir-Repubblika Taljana naqset milli twettaq l-obbligi tagħha taħt l-Artikolu 2(1) tagħha. Ir-Repubblika Taljana hija kkundannata għall-ispejjeż. Lingwa tal-kawża: il-Portugiż Id-Direttiva tal-Kunsill 90/434/KEE tat-23 ta' Lulju 1990 dwar is-sistema komuni ta' tassazzjoni applikabbli għal mergers, diviżjonijiet, diviżjonijiet parzjali, trasferimenti ta' assi u skambji ta' ishma li jikkonċernaw kumpanniji ta' Stati Membri differenti u għat-trasferiment tal-uffiċċju reġistrat, ta' SE jew SCE, bejn Stati Membri, kif emendata bid-Direttiva tal-Kunsill 2006/98/KE tal-20 ta' Novembru 2006, għandha tiġi interpretata fis-sens li ma tipprekludix leġiżlazzjoni nazzjonali, bħal dik inkwistjoni fil-kawża prinċipali, li twassal sabiex ma jiġux meqjusa, għall-kumpannija akkwirenti, bħala fiskalment deduċibbli, spejjeż li kienu ġew dedotti, għall-kumpannija akkwistata, qabel il-merger ta' dawn il-kumpanniji, u li kienu jkunu deduċibbli li kieku dan il-merger ma kienx seħħ. Lingwa tal-kawża: ir-Rumen L-Artikolu 15 tar-Regolament Nru 2201/2003 tar-Regolament tal-Kunsill (KE) Nru 2201/2003 tas-27 ta' Novembru 2003 dwar il-ġurisdizzjoni u r-rikonoxximent u l-infurzar ta' sentenzi fi kwistjonijiet matrimonjali u kwistjonijiet ta' responsabbilità tal-ġenituri, u li jirrevoka r-Regolament (KE) Nru 1347/2000 għandu jiġi interpretat fis-sens li dan jistabbilixxi eċċezzjoni għar-regola tal-ġurisdizzjoni ġenerali prevista fl-Artikolu 8 ta' dan ir-Regolament Nru 2201/2003, li abbażi tagħha l-ġurisdizzjoni tal-qrati tal-Istati Membri għandha tiġi ddeterminata skont il-post ta' residenza abitwali tal-wild fil-mument tat-tressiq ta' kawża quddiemhom. L-Artiklu 15 tar-Regolament Nru 2201/2003 għandu jiġi interpretat fis-sens li, jekk wieħed jew iktar mill-ħames kriterji alternattivi li dan jistabbilixxi, b'mod eżawrjenti, sabiex tiġi evalwata l-eżistenza ta' rabta partikolari tal-wild ma' Stat Membru ieħor minbarra dak tar-residenza abitwali tiegħu huma ssodisfatti, il-qorti li għandha ġurisdizzjoni skont l-Artikolu 8 ta' dan ir-regolament għandha l-possibbiltà li tittrasferixxi l-kawża lil qorti li hija tqis bħala iktar adatta sabiex tiddeċiedi l-kawża li hija adita biha, iżda ma hijiex obbligata li tagħmel dan. Jekk il-qorti kompetenti tkun waslet għall-konklużjoni li r-rabtiet li jgħaqqdu l-wild ikkonċernat mal-Istat Membru tar-residenza abitwali tiegħu huma iktar qawwija minn dawk li jgħaqqduh ma' Stat Membru ieħor, din il-konklużjoni hija suffiċjenti sabiex tiġi eskluża l-applikazzjoni tal-Artikolu 15 tal-imsemmi regolament. L-Artikolu 15 tar-Regolament Nru 2201/2003 għandu jiġi interpretat fis-sens li l-eżistenza ta' differenzi bejn id-dispożizzjonijiet legali, b'mod partikolari r-regoli proċedurali, ta' Stat Membru li l-qorti tiegħu għandha ġurisdizzjoni sabiex tieħu konjizzjoni tal-mertu ta' kawża u dawk ta' Stat Membru ieħor li miegħu l-wild ikkonċernat għandu rabta partikolari, bħas-smigħ tal-kawżi bil-magħluq u minn imħallfin speċjalizzati, ma tistax tikkostitwixxi b'mod ġenerali u astratt fattur rilevanti, fid-dawl tal-aħjar interess tal-wild, sabiex jiġi evalwat jekk il-qrati ta' dan l-Istat Membru ieħor humiex iktar adatti sabiex jieħdu konjizzjoni tal-kawża. Il-qorti li għandha ġurisdizzjoni tista' tieħu inkunsiderazzjoni dawn id-differenzi biss jekk huma ta' natura li jipprovdu valur miżjud ġenwin u konkret għall-adozzjoni ta' deċiżjoni relatata ma' dan il-wild, meta pparagunat mal-każ fejn hija tibqa' adita bl-imsemmija kawża. Lingwa tal-kawża: l-Ispanjol Hija korretta l-interpretazzjoni tal-preżenti qorti li l-forma ta' applikazzjoni li hija deskritta u li ssir tal-Artikolu 9(3) tal-Ftehim Qafas, permezz tad-Deċiżjoni 406/2017 tat-8 ta' Mejju 2017 tal-Consejero de Sanidad, ma hijiex konformi mal-Klawżola 5 [tal-Ftehim Qafas], mal-punti 6 u 8 tal-kunsiderazzjonijiet ġenerali tiegħu u lanqas mal-kriterji stabbiliti mill-Qorti tal-Ġustizzja [l-Għaxar Awla] fis-sentenza tagħha tal-14 ta' Settembru 2016, Pérez López (C-16/15, EU:C:2016:679), sa fejn, f'sitwazzjoni fejn kien hemm użu abbużiv ta' relazzjonijiet ta' impjieg temporanji sabiex jiġu koperti bżonnijiet permanenti u fejn l-eżistenza ta' nuqqasijiet strutturali hija magħrufa, tali applikazzjoni tippermetti li l-imsemmi abbuż ma jiġi ssanzjonat qatt, bi ksur tal-għanijiet ta' din id-direttiva, u tinżamm is-sitwazzjoni sfavorevoli tal-impjegati temporanji? Hija korretta l-interpretazzjoni mill-preżenti qorti tal-Klawżola 5 [tal-Ftehim Qafas], tal-punti 6 u 8 tal-kunsiderazzjonijiet ġenerali tiegħu kif ukoll tal-kriterji stabbiliti mill-Qorti tal-Ġustizzja fis-sentenza tagħha tal-14 ta' Settembru 2016, Pérez López (C-16/15, EU:C:2016:679), f'dan id-digriet, fis-sens li d-Deċiżjoni 406/2017 ma hijiex konformi mal-ewwel paragrafu tal-Artikolu 2 tad-Direttiva 1999/70, sa fejn l-Istat Spanjol ma jiggarantixxix ir-riżultati imposti mid-direttiva, peress li, minħabba li sar użu abbużiv ta' relazzjonijiet ta' impjieg għal żmien determinat, il-ħaddiema ma ngħatawx garanziji effettivi u ekwivalenti ta' protezzjoni sabiex jiġi ssanzjonat debitament dan l-abbuż u jitħassru l-konsegwenzi tal-ksur tad-dritt tal-Unjoni, l-użu abbużiv ma huwiex issanzjonat u jiġi għalhekk permess li d-Direttiva 1999/70 ma tapplikax fis-settur tas-saħħa? Peress li fis-settur pubbliku l-leġiżlazzjoni nazzjonali tipprojbixxi b'mod assolut, il-bdil ta' suċċessjoni ta' kuntratti ta' xogħol għal żmien determinat f'kuntratt ta' xogħol għal żmien indeterminat jew li jingħata impjieg permanenti lil ħaddiem vittma ta' abbuż f'dan il-qasam u li ma teżistix, f'din il-leġiżlazzjoni nazzjonali, miżura oħra effettiva sabiex jiġi evitat, u jekk ikun il-każ, issanzjonat l-użu abbużiv ta' kuntratti ta' xogħol għal żmien determinat suċċessivi, huwa korrett li jitqies, kif tagħmel din il-qorti, li d-Deċiżjoni 406/2017 (li tapplika l-Artikolu 9(3) tal-Ftehim Qafas tardivament), u l-proċess ta' għażla f'kompetizzjoni ħielsa ulterjuri ma jistgħux jiġu kkunsidrati bħala li jikkostitwixxu miżuri effettivi sabiex jiġi evitat, u jekk ikun il-każ, issanzjonat l-użu abbużiv ta' kuntratti ta' xogħol għal żmien determinat, sa fejn, kif din il-qorti tqis u ttenni, tiġi evitata l-applikazzjoni u l-osservanza tal-għanijiet imposti mid-Direttiva 1999/70? Għandu jiġi kkunsidrat li ma humiex issoddisfatti r-rekwiżiti stabbiliti mill-Qorti tal-Ġustizzja fis-sentenza tagħha tal-14 ta' Settembru 2016, Pérez López (C-16/15, EU:C:2016:679), sa fejn, bi ksur tad-Direttiva 1999/70, id-Deċiżjoni 406/2017 tillimita l-kamp ta' applikazzjoni tagħha biss għall-persunal awżiljarju, u, fir-rigward tal-ħaddiema temporanji l-oħra li r-relazzjoni ta' impjieg tagħhom hija ta' tul ta' żmien eċċessiv, l-amministrazzjoni ma twettaqx, fit-termini indikati mil-leġiżlazzjoni nazzjonali, l-eżami tal-kawżi ta' din is-sitwazzjoni sabiex jiġi ddeterminat jekk jaqbilx, jekk ikun il-każ, li tinħoloq pożizzjoni strutturali fil-lista ta' pożizzjonijiet tal-istabbiliment, b'mod li s-sitwazzjoni ta' prekarjetà ta' dawn il-ħaddiema ssir fil-fatt permanenti, fejn dan l-abbuż ma huwiex issanzjonat u fejn ebda miżura ma hija applikata bil-għan li jiġu offerti lil dawn il-ħaddiema garanziji effettivi u ekwivalenti ta' protezzjoni sabiex jiġi debitament issanzjonat dan l-abbuż u jitħassru l-konsegwenzi tal-ksur tad-dritt tal-Unjoni? Lingwa tal-kawża: il-Pollakk B'digriet tal-4 ta' Ġunju 2019, il-Qorti tal-Ġustizzja tal-Unjoni Ewropea ddeċidiet li tħassar il-Kawża C-150/19 mir-Reġistru tal-Qorti tal-Ġustizzja. Lingwa tal-kawża: l-Ingliż L-appellant jitlob li l-Qorti tal-Ġustizzja jogħġobha: tannulla l-punt 1 tad-dispożittiv tas-sentenza tal-Qorti Ġenerali tat-13 ta' Marzu 2019, Massa insolventi ta' Espírito Santo Financial Group SA vs Il-Bank Ċentrali Ewropew (T-730/16); tiċħad l-appell anki f'dak li jirrigwarda r-rifjut tal-BĊE li jiżvela l-ammont tal-kreditu fis-siltiet tal-minuti li jirreġistraw id-deċiżjoni tal-Bord tal-Gvernaturi tal-BĊE tat-28 ta' Lulju 2014; alternattivament, tibgħat il-kawża lura għall-ġudizzju quddiem il-Qorti Ġenerali tal-Unjoni Ewropea; tikkundanna lir-rikorenti fl-ewwel istanza u appellata għall-ħlas ta' żewġ terzi (2/3), u lill-BĊE għal terz (1/3) tal-ispejjeż tal-proċeduri. Il-BĊE jsostni li l-Qorti Ġenerali interpretat u applikat b'mod żbaljat l-Artikolu 10.4 tal-Istatut u l-ewwel inċiż tal-Artikolu 4(1)(a) tad-Deċiżjoni 2004/258, billi fis-sentenza appellata ddeċidiet, b'mod partikolari fil-punti 39, 53-63 kif ukoll 111 u 138, li d-diskrezzjoni tal-Bord tal-Gvernaturi dwar l-iżvelar tal-minuti tiegħu għandha tiġi eżerċitata fid-dawl tal-kundizzjonijiet stabbiliti fid-Deċiżjoni 2004/258 (punt 60), li jfisser, fil-każ partikolari, li l-BĊE huwa obbligat li jipprovdi motivazzjoni li tispjega kif l-iżvelar ta' informazzjoni li tinsab fil-minuti tal-proċedimenti tal-Bord tal-Gvernaturi li jirreġistraw deċiżjonijiet tal-Bord tal-Gvernaturi jista' speċifikament u effettivament jimmina l-interess pubbliku fir-rigward tal-kunfidenzjalità tal-proċeduri tal-korpi li jieħdu d-deċiżjonijiet tal-BĊE (punt 61). L-Artikolu 10.4 tal-Istatut jistabbilixxi l-prinċipju ġenerali li l-informazzjoni li hija parti mill-proċeduri tal-Bord tal-Gvernaturi għandha tinżamm kunfidenzjali sabiex titħares l-indipendenza u l-effettività tal-BĊE. Din ir-regola tad-dritt primarju, li fir-rigward tagħha ma jistax ikun hemm devjazzjoni fid-dritt sekondarju, tapplika wkoll għal partijiet tal-minuti li jirreġistraw deċiżjonijiet tal-Bord tal-Gvernaturi. Din tiġi mfakkra fl-ewwel inċiż tal-Artikolu 4(1)(a) tad-Deċiżjoni 2004/258, li għalhekk għandu dejjem jiġi interpretat flimkien mal-Artikolu 10.4 tal-Istatut. Mill-prinċipju ġenerali tal-kunfidenzjalità tal-proċedimenti tal-Bord tal-Gvernaturi, inklużi deċiżjonijiet, kif stabbilit fl-Artikolu 10.4 tal-Istatut, jirriżulta li l-BĊE ma għandux għalfejn jissuġġetta d-deċiżjoni tiegħu li jagħmel l-eżitu tad-diskussjonijiet tiegħu pubbliċi għall-istess standards sostantivi u proċedurali stipulati fid-Deċiżjoni 2004/258. B'mod partikolari, huwa ma huwiex meħtieġ li jiġġustifika d-deċiżjoni tiegħu fir-rigward tar-raġuni għaliex l-iżvelar ta' tali minuti tal-Bord tal-Gvernaturi jista' speċifikament u effettivament jimmina l-interess pubbliku fir-rigward tal-kunfidenzjalità tal-proċeduri tal-Bord tal-Gvernaturi. Lingwa tal-kawża: l-Ingliż L-appellanti jitolbu li l-Qorti tal-Ġustizzja jogħġobha: tannulla s-sentenza tal-Qorti Ġenerali; tiddikjara li l-Kunsill, bl-inklużjoni tal-appellanti, wettaq ksur suffiċjentement serju ta' liġi intiża li tikkonferixxi drittijiet lil individwi; tibgħat lura l-kawża quddiem il-Qorti Ġenerali sabiex tiddetermina l-applikazzjoni kontinġenti għal miżuri istruttorji inklużi fl-applikazzjoni, u imbagħad (sussugwentement) tiddetermia l-kwistjonijiet ta' rabta kawżali u ta' kwantifikazzjoni; u tordna lill-Kunsill iħallas lill-appellanti l-ispejjeż tal-appell u l-ispejjeż tal-proċeduri quddiem il-Qorti Ġenerali sal-lum. Il-Qorti Ġenerali wettqet ħames żbalji ta' liġi li abbażi tagħhom għandha tiġi annullata s-sentenza: żball fl-applikazzjoni tal-konklużjoni li l-Kunsill ma kellu l-ebda diskrezzjoni; żball fl-applikazzjoni tar-raġunament fis-sentenza ta' annullament IRISL [2013] għall-eżami ta' ksur suffiċjentement serju; nuqqas ta' bażi fid-dritt għad-distinzjoni "nuqqas ta' prova"/"prova mhux adegwata, li kienet li fi kwalunkwe każ inapplikabbli; żball ta' liġi meta pprovat tibbaża ruħha fuq evidenza li ma tinsabx quddiem il-Qorti; u żball ta' liġi meta applikat [is-sentenza fil-Kawża Hanseatic Trade Trust & Shipping (HTTS)] bħala "issue estoppel" jew res judicata. Lingwa tal-kawża: il-Grieg F'każ ta' risposta affermativa għad-domanda A), l-adozzjoni tal-iskema ta' riżerva ta' ħaddiema tista' tiġi oġġettivament u raġjonevolment iġġustifikata, fis-sens tal-Artikoli 2(2)(b(i), u 6(1)(a) tad-direttiva, mill-ħtieġa immedjata li jiġu garantiti riżultati organizzattivi, operattivi u ta' bilanċ u b'mod partikolari mill-ħtieġa urġenti li titnaqqas l-ispiża pubblika bil-ħsieb li jintlaħqu għanijiet kwantitattivi speċifiċi sal-aħħar tal-2011, imsemmija fil-memorandum ta' spjegattiv tal-liġi, kif speċifikat fil-qafas ta' strateġija fiskali għal terminu medju ta' żmien, bl-iskop li jiġu osservati l-impenji assunti mill-Istat favur is-sħab-kredituri tiegħu sabiex tiġi indirizzata l-kriżi ekonomika u finanzjara akuta u dejjiema li taffettwa lill-pajjiż u fl-istess ħin tiġi ristutturata u mnaqqas l-espansjoni tas-settur pubbliku. Ċ) F'każ ta' risposta affermattiva għad-domanda (B), l-adozzjoni ta' miżura, bħal dik tal-Artikolu 34(1)(c) tal-liġi Nru 4024/2011, li tipprovdi għal tnaqqis drastiku tas-salarju tal-persunal suġġett għal skema ta' riżerva ta' ħaddiema għal 60 % tas-salarju bażiku tiegħu riċevut fil-mument tat-tpoġġija tiegħu f'tali skema ta' riżerva ta' ħaddiema, mingħajr ma tali persunal ma jkun obbligat jaħdem fis-settur pubbliku rilevanti u li tikkawża (de facto) t-telf ta' kull żieda possibbli tas-salarju u l-avvanz fil-karriera għall-perijodu ta' bejn it-tpoġġija tiegħu fl-iskema ta' riżerva ta' ħaddiema sat-terminazzjoni tiegħu minħabba l-pensjoni bil-ħlas tal-pensjoni tax-xjuħija, hija adatta u meħtieġa sabiex jintlaħaq l-imsemmi għan, fis-sens tal-Artikoli 2(2)(b)(i), u 6(1)(a) tad-direttiva, f'sitwazzjoni li fiha, kumulattivament: tali persunal iżomm il-possibbiltà li jsib impjieg ieħor (fis-settur privat) jew jista' jeżerċita professjoni libera jew xogħol sakemm idum fir-riżerva ta' ħaddiema mingħajr ma jitlef id-dritt li jirċievi l-ammont imsemmi iktar 'il fuq fuq is-salarju bażiku, sakemm is-salarju jew id-dħul li joriġina mix-xogħol il-ġdid jew okkupazzjoni ġdida ma jkunux jeċċedu s-salarju riċevut qabel ma ġie ssuġġettat għall-iskema ta' riżerva ta' ħaddiema, f'liema każ l-imsemmi ammont tas-salarju bażiku jitnaqqas mill-eċċess — Artikolu 34(1)(f); il-persuna pubblika li tħaddem, u fil-każ li din ma tibqax teżisti, l-Organismos Apascholisis Ergatikou Dynamikou (Organizzazzjoni Ellenika tal-Impjieg tal-Ħaddiema, Il-Greċja, "OAED" tassumi l-obbligu li tħallas lill-fond ta' assigurazzjoni rilevanti sal-pensjoni tal-persuna dipendenti il-kontribuzzjonijiet previdenzjali, kemm tal-persuna li tħaddem kif ukoll tal-ħaddiem, marbuta mal-pensjoni prinċipali, mal-pensjoni integrattiva, mal-assistenza soċjali u sanitarja, abbażi tas-salarji riċevuti minn dan tal-aħħar qabel ma ġie suġġett għall-iskema ta' riżerva ta' ħaddiema — Artikolu 34(1)(d); ċ) huma previsti derogi mill-iskema ta' riżerva ta' ħaddiema għall-gruppi soċjali vulnerabbli li jeħtieġu protezzjoni (konjugi ta' min huwa suġġett għar-riżerva ta' ħaddiema, konjugi jew wild b'rata ta' invalidità tal-inqas ta' 67 % li jgħix ma' u jiddependi fuq il-persuna impjegata, impjegat b'rata ta' invalidità tal-inqas ta' 67 %, familji numerużi, ġenituri single li jgħixu ma' u huma dipendenti fuq il-persuna impjegata) — Artikolu 34(1)(b); tiġi offruta b'mod prijoritarju l-possibbiltà ta' trasferiment tal-imsemmi persunal lejn postijiet vakanti oħra ta' entitajiet pubbliċi abbażi ta' kriterji oġġettivi u meritokratici permezz tal-inklużjoni tagħhom fil-listi tal-Anotato Symvoulio Epilogis Prosopikou (Kunsill Suprem għas-Selezzjoni tal-Persunal taċ-Ċivil, Il-Greċja, "ASEP" — Artikolu 34(1)(a) — possibbiltà madankollu limitata de facto minħabba t-tnaqqis drastiku tar-reklutaġġ ta' persunal min-naħa ta' diversi entitajiet pubblici, b'konsegwenza tal-ħtieġa li jitnaqqsu l-ispejjeż; hija żgurata l-adozzjoni ta' provvedimenti għar-rimbors tas-self li l-persuni impjegati impoġġija fir-riserva ta' ħaddiema kienu rċevew mill-Fond ta' Depożiti u Self u sabiex jiġi konkluż ftehim bejn l-Istat Grieg u l-Assoċjazzjoni tal-banek Griegi sabiex jiġi aġevolat ir-rimbors tas-self li dan il-persunal irċieva minn banek oħra, b'mod proporzjonat mad-dħul familjari kumplessiv tagħhom u mas-sitwazzjoni patrimonjali tagħhom — Artikolu 34(10) u (11); liġi riċenti (Artikolu 1(15) tal-liġi Nru 4038/2012 — GU serie A', n. 14) tipprevedi bi prijorità assoluta l-adozzjoni ta' regolament fuq il-pensjonijiet u fuq l-ordni ta' ħlas għall-persunal imsemmi fil-punti (b) u (ċ) u, fi kwalunkwe każ, mhux lil hinn minn erba' xhur mit-terminazzjoni tiegħu u mill-preżentazzjoni tad-dokumentazzjoni relattiva għar-rikonoxximent tal-pensjoni; l-imsemmi telf ta' avvanz fil-karriera u taż-żieda fis-salarju mill-perijodu li fih il-persunal bil-kuntratt ta' xogħol ta' dritt privat jitpoġġa fl-iskema ta' riżerva ta' ħaddiema sat-terminazzjoni tiegħu bil-pensjoni tax-xjuħija ma javverax ruħu fil-maġġoranza tal-każijiet, inkluż fil-każ odjern, peress li l-ħaddiem, minħabba l-permanenza twila tiegħu fis-settur pubbliku, ikun eżawrixxa l-iskala salarjali jew/u l-avvanz fil-karriera previsti mil-leġiżlazzjoni fis-seħħ għall-progressjoni tiegħu. L-adozzjoni ta' miżura, bħal dik tal-Artikolu 34(1)(e) tal-liġi Nru 4024/2011, li tinvolvi t-telf totali (jew analoġika), fis-sens tal-Artikolu 8(b) tal-Liġi Nru 3198/1955, tal-kumpens f'każ ta' tkeċċija jew terminazzjoni tal-persuna impjegata mill-persuna li tħaddimha, minħabba l-maturazzjoni tal-kundizzjonijiet sabiex tirċievi l-pensjoni tax-xjuħija, ekwivalenti għal 40 % tal-kumpens ta' terminazzjoni previst għall-persuni impjegati b'assigurazzjoni integrattiva (li, fil-każ tal-entitajiet pubbliċi li huma ta' utilità pubblika jew jiġu ssussidjati mill-Istat, bħall-konvenuta li hija persuna ġuridika tad-dritt privat, ma tistax teċċedi l-ammont massimu ta' EUR 15 000,00), permezz tal-kumpens tagħha stess bis-salarju mnaqqas riċevut matul ir-riżerva tal-ħaddiema, hija adegwata u neċessarja sabiex jintlaħaq l-imsemmi għan, fis-sens tal-Artikoli 2(2)(b)(i), u 6(1)(a) tad-direttiva, b'kont meħud tal-fatt li fi kwalunkwe każ tali persunal kien jikseb l-imsemmi kumpens imnaqqas konformement mal-leġiżlazzjoni tax-xogħol fis-seħħ iċċitata iktar 'il fuq, kemm fil-każ ta' riżenja kif ukoll fil-każ ta' terminazzjoni min-naħa tal-entità li jaħdem magħha. Lingwa tal-kawża: il-Ġermaniż L-appellanti titlob li l-Qorti tal-Ġustizzja jogħġobha: tannulla d-digriet tal-Qorti Ġenerali tas-17 ta' Mejju 2019 fil-Kawża T-764/15; sussidjarjament, tibgħat lura l-kawża quddiem il-Qorti Ġenerali għal deċiżjoni, u tikkundanna lill-Kummissjoni għall-ispejjeż. Permezz tal-appell tagħha, l-appellanti essenzjalment tinvoka l-aggravji li ġejjin: Sussidjarjament, l-appellanti ssostni li r-rikors għandu jitqies bħala ammissibbli f'każ ta' applikazzjoni tat-tieni alternattiva tal-hekk imsejħa ġurisprudenza Mory, li tipprovdi li l-appellanti għandha tipproduċi l-prova li l-pożizzjoni tagħha fis-suq kienet affettwata b'mod sinjifikattiv. Fil-fehma tagħha, f'dan il-każ hemm inverżjoni tal-oneru tal-prova, jew tal-inqas tnaqqis tal-oneru tal-prova favur l-appellanti, peress li l-Kummissjoni ma ħaditx inkunsiderazzjoni, b'mod arbitrarju, il-punti fattwali li kienet taf dwarhom u li kienu rilevanti għad-deċiżjoni. B'mod unikament sussidjarju, għandu jiġi kkonstatat, skont l-appellanti, li din effettivament ipprovat li l-pożizzjoni tagħha fis-suq kienet ġiet affettwata b'mod sinjifikattiv. L-evalwazzjoni ġuridika differenti tal-Qorti Ġenerali ma tiħux inkunsiderazzjoni l-ġurisprudenza tal-Qorti tal-Ġustizzja u hija bbażata fuq analiżi legalment żbaljata tas-suq rilevanti. F'dan ir-rigward, l-appellanti tqis li l-Qorti Ġenerali tiżnatura u tirreduċi l-fatti tal-appellanti, tibdel il-kontenut tad-deċiżjoni kkontestata u tikser ir-regoli rigward l-oneru tal-prova. Lingwa tal-kawża: il-Ġermaniż Ir-rikorrenti titlob li l-Qorti Ġenerali jogħġobha: tikkonstata, skont l-Artikolu 272 TFUE, li n-nuqqas ta' rikonoxximent, permezz tal-ittra kontenzjuża, tal-ispejjeż li jammontaw għal EUR 407 443,04, huwa illegali, sussidjarjament, tannulla d-deċiżjoni kkontestata skont ir-raba' paragrafu tal-Artikolu 263 TFUE, tikkundanna lill-Kummissjoni għall-ispejjeż. Ir-rikors huwa ppreżentat kontra d-Deċiżjoni tal-Aġenzija Eżekuttiva għall-Innovazzjoni u n-Netwerks (INEA) ARES(2019)3151305 tat-13 ta' Mejju 2019, sa fejn tiddikjara li l-ispejjeż tar-rikorrenti li jammontaw għal EUR 407 443,04, fil-kuntest tal-Programm Qafas Horizon 2020 — proġett: European Travellers Club, ma jistgħux jiġu rrimborsati. Insostenn tar-rikors tagħha, ir-rikorrenti tinvoka żewġ motivi. L-ewwel motiv, ibbażat fuq abbuż ta' dritt peress li l-konvenuti kellhom neċessarjament ikunu jafu bl-allokazzjoni żbaljata tal-ispejjeż Ir-rikorrenti kienu wettqu abbuż ta' dritt sa fejn, minn naħa, ma kinux irrikonoxxew ċerti spejjeż ta' subappalt inkorsi mir-rikorrenti, filwaqt li, min-naħa l-oħra, huma kellhom jindunaw, minn sensiela ta' dokumenti, li l-ispejjeż ta' subappalt tar-rikorrenti kienu kunsiderevolment ogħla minn dawk indikati fl-Anness 2 tal-Grant Agreement ikkonċernat. It-tieni motiv, ibbażat fuq ksur tal-prinċipju ta' protezzjoni tal-aspettattivi leġittimi Għall-istess kunsiderazzjonijiet bħal dawk ippreżentati fil-kuntest tal-ewwel motiv, il-konvenuti kisru wkoll il-prinċipju ta' protezzjoni tal-aspettattivi leġittimi. Lingwa tal-kawża: l-Ispanjol Ir-rikorrenti jitolbu li l-Qorti Ġenerali jogħġobha: tiddikjara r-rikors preżenti ammissibbli; tannulla d-deċiżjoni tal-Kummissjoni Ewropea tal-24 ta' Mejju 2019 u tikkundanna lill-Kummissjoni Ewropea għall-ispejjeż. Dan ir-rikors, li jirreferi għal applikazzjoni ta' inkapaċità ta' ħlas imressqa fi Frar 2000, fil-kuntest tal-Każ COMP/38.344 — Azzar għall-Prestressing, huwa ppreżentat kontra d-deċiżjoni tal-Kummissjoni Ewropea li tiċħad it-talba għal posponiment tal-pagament fid-dawl tas-sitwazzjoni finanzjarja tar-rikorrenti tal-20 ta' Diċembru 2018. Insostenn tar-rikors tagħhom, ir-rikorrenti jinvokaw ħames motivi. L-ewwel motiv, ibbażat fuq il-ksur tad-drittijiet tad-difiża, peress li d-deċiżjoni kkontestata ġiet adottata mingħajr ma r-rikorrenti ngħataw il-possibbiltà li jesponu l-perspettiva tagħhom f'dan ir-rigward. It-tieni motiv, ibbażat fuq in-nuqqas ta' motivazzjoni taċ-ċaħda tal-applikazzjoni mressqa mir-rikorrenti. It-tielet motiv, ibbażat fuq li l-Kummissjoni wettqet żbalji ta' fatt u ta' liġi fl-evalwazzjoni tagħha tas-sitwazzjoni finanzjarja tar-rikorrenti u tal-kapaċità ta' ħlas tagħhom sabiex iħallsu l-multa. Ir-raba' motiv, ibbażat fuq li l-Kummissjoni adottat id-deċiżjoni kkontestata billi kisret il-prinċipju ġenerali ta' kolleġjalità, li jikkostitwixxi difett ta' inkompetenza. Il-ħames motiv, ibbażat fuq il-ksur tal-prinċipju ta' proporzjonalità. Lingwa tal-kawża: l-Ispanjol Ir-rikorrent jitlob li l-Qorti Ġenerali jogħġobha: tannulla l-avviż ta' kompetizzjoni; tikkundanna lill-Kummissjoni Ewropea għall-ispejjeż. Insostenn tar-rikors tiegħu r-rikorrent jinvoka erba' motivi. It-tieni motiv ibbażat fuq ksur tal-Artikoli 1 u 6 tar-Regolament Nru 1/58, tal-Artikolu 22 tal-Karta, tal-Artikoli 1d(1) u (6), 27 u 28(f) tar-Regolamenti tal-Persunal, li jirriżulta mill-fatt li l-għażla tat-tieni lingwa ġiet indebitament limitata għal erba' lingwi biss (il-Franċiż, l-Ingliż, il-Ġermaniż u t-Taljan), sa fejn il-lingwi uffiċjali l-oħra tal-Unjoni Ewropea huma esklużi. L-għażla tal-Ingliż, tal-Franċiż, tal-Ġermaniż u tat-Taljan hija arbitrarja u tagħti lok għal diskriminazzjoni bbażata fuq il-lingwa li tmur kontra l-Artikoli 1d(1) u (6), 27 u 28(f) tar-Regolamenti tal-Persunal. Il-fatt li l-avviż ta' kompetizzjoni ma jispeċifikax espliċitament li l-lingwa 1 għandha tkun il-lingwa li fiha l-kandidati għandhom minn tal-inqas livell C1 jagħti lok għal diskriminazzjoni doppja, ibbażata fuq in-nazzjonalita u fuq il-lingwa "mitkelma", bi ksur, għalhekk, tal-Artikoli 1d(1) u (6), 27 u 28(f) tar-Regolamenti tal-Persunal. Lingwa tar-rikors: il-Portugiż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill.
Extracted from C_319_2019.html